Woede is emosioneel en ook chemies. Ons liggame is toegerus met 'n outomatiese verdedigingstelsel wat bekend staan as veg of vlug-meganisme wat jou liggaam voorberei vir aksie. Ons ken almal die gevoel wanneer Adrenalien in jou bloedstroom vrygelaat is en jou hartklop versnel, jou pupille vergroot, swetende hande en droë mond. Dit is onmoontlik om hierdie gevoel te ignoreer en jy het geen beheer daaroor nie. God het hierdie chemiese reaksie geskep om ons liggame te beskerm, dus sal Hy ons nie veroordeel vir behoorlike funksionering van hierdie stelsel nie.
Die emosie van woede is willekeurig en kan vrywillig beheer word. Wanneer ons toelaat dat die ontstellende gebeure oor en oor in ons gedagtes afspeel, ons wraak verklaar, oorgaan tot vergelding; weet ons self dat ons sonde doen. Die Bybel waarsku teen woede "word toornig en moenie sondig nie ...." Efesiërs 4:26. Lees hierdie gedeelte saam met my in die Nuwe vertaling "as julle kwaad word, moenie sondig nie, en moenie 'n dag kwaad afsluit nie. Moenie die duiwel vatkans gee nie" [Ef. 4:26-27].
Is daar verskillende grade van woede?
Ø Ons moet besef dat die woord "woede" 'n wye verskeidenheid van emosies verteenwoordig. Soms is dit reaksies op frustrasies, verleentheid of verwerping wat moontlik nie sonde is nie.
Jesus Christus het ook kwaad geword. Ons lees in Matt. 21:12 "en Jesus het in die tempel ingegaan en almal wat in die tempel verkoop en koop, uitgejaag en die tafels van die geldwisselaars en die stoele van die duiweverkopers omgegooi." Ek dink ons kan aanvaar dat Hy kwaad was. Johannes stel dit so: "en Hy het 'n sweep van toutjies gemaak en almal uit die tempel uitgedrywe ...." [2:13-17]. Tog het Hy nie sonde gedoen nie.
"Alle bitterheid en woede en toorn en geskreeu en lastering moet van julle verwyder word, saam met boosheid. Maar wees vriendelik en vol ontferming teenoor mekaar; vergeef mekaar soos God ook in Christus julle vergewe het" [Ef. 4:31-32].